**LIETUVOS RESPUBLIKOS SVEIKATOS APSAUGOS MINISTRAS**

**VALSTYBINĖS MAISTO IR VETERINARIJOS TARNYBOS DIREKTORIUS**

**ĮSAKYMAS**

**DĖL EUROPOS FARMAKOPĖJOS 10.0 leidimo 10.3 priedo ĮGYVENDINIMO**

2020 m. lapkričio 16 d. Nr. V-2616/B1-885

Vilnius

Siekdami įgyvendinti Konvencijos dėl Europos farmakopėjos rengimo, ratifikuotos Lietuvos Respublikos įstatymu dėl Konvencijos dėl Europos farmakopėjos rengimo, pataisytos pagal Konvencijos dėl Europos farmakopėjos rengimo protokolą, ratifikavimo, 1 straipsnio reikalavimus ir Europos Tarybos Europos farmacijos ir farmacinės rūpybos komiteto 2019 m. kovo 20 d. sprendimą AP-CPH (19) 3:

1. Pavedame farmacijos produktų gamintojams, medžiagų, naudojamų veterinarinių vaistų gamybai, ir veterinarinių vaistų gamintojams, Valstybinei vaistų kontrolės tarnybai prie Lietuvos Respublikos sveikatos apsaugos ministerijos, Valstybinės maisto ir veterinarijos tarnybos Veterinarinių vaistų ir pašarų skyriui savo veikloje laikytis kokybės reikalavimų, nurodytų Europos farmakopėjos 10.0 leidimo 10.3 priede.

2. Įpareigojame Valstybinės vaistų kontrolės tarnybos prie Lietuvos Respublikos sveikatos apsaugos ministerijos viršininką ir Valstybinės maisto ir veterinarijos tarnybos Veterinarinių vaistų ir pašarų skyriaus vedėją kontroliuoti įsakymo vykdymą.

3. Nustatome, kad šis įsakymas įsigalioja 2021 m. sausio 1 d.

Laikinai einantis sveikatos apsaugos ministro pareigas Aurelijus Veryga

Valstybinės maisto ir veterinarijos

tarnybos direktorius Darius Remeika